CELEX: 32022D0513
Language: el
Date: 2022-03-29 00:00:00
Title: Απόφαση (ΚΕΠΠΑ) 2022/513 της Επιτροπής Πολιτικής και Ασφάλειας της 29ης Μαρτίου 2022 σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) και για την κατάργηση της απόφασης (ΚΕΠΠΑ) 2021/1748 (EUNAVFOR MED IRINI/2/2022)

31.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 103/12
               
            
         ΑΠΟΦΑΣΗ (ΚΕΠΠΑ) 2022/513 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 29ης Μαρτίου 2022
         σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) και για την κατάργηση της απόφασης (ΚΕΠΠΑ) 2021/1748 (EUNAVFOR MED IRINI/2/2022)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
         Έχοντας υπόψη την απόφαση (ΚΕΠΠΑ) 2020/472 του Συμβουλίου, της 31ης Μαρτίου 2020, για στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) (1), και ιδίως το άρθρο 8 παράγραφος 2,
         Εκτιμώντας τα ακόλουθα:
         
                     (1)
                  
                  
                     Στις 31 Μαρτίου 2020, το Συμβούλιο εξέδωσε την απόφαση (ΚΕΠΠΑ) 2020/472, η οποία συγκρότησε και δρομολόγησε στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI), υπό τη διοίκηση του υποναυάρχου Fabio AGOSTINI ως διοικητή επιχείρησης της ΕΕ.
                  
               
                     (2)
                  
                  
                     Δυνάμει της απόφασης (ΚΕΠΠΑ) 2020/472, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λαμβάνει αποφάσεις για τον διορισμό του διοικητή δυνάμεων της ΕΕ για τη EUNAVFOR MED IRINI.
                  
               
                     (3)
                  
                  
                     Στις 28 Σεπτεμβρίου 2021, η ΕΠΑ εξέδωσε την απόφαση (ΚΕΠΠΑ) 2021/1748 (2) για τον διορισμό του αρχιπλοιάρχου Μιχαήλ ΜΑΓΚΟΥ ως διοικητή δυνάμεων της ΕΕ για τη EUNAVFOR MED IRINI.
                  
               
                     (4)
                  
                  
                     Στις 14 Μαρτίου 2022, οι ιταλικές στρατιωτικές αρχές εισηγήθηκαν τον διορισμό του πλοιάρχου Fabrizio RUTTERI ως διαδόχου του αρχιπλοιάρχου Μιχαήλ ΜΑΓΚΟΥ στη θέση του διοικητή δυνάμεων της ΕΕ για τη EUNAVFOR MED IRINI από την 1η Απριλίου 2022. Οι εν λόγω ιταλικές αρχές ανέφεραν ότι ο πλοίαρχος Fabrizio RUTTERI θα προαχθεί σε υποναύαρχο κατά τον διορισμό του ως διοικητή δυνάμεων της ΕΕ.
                  
               
                     (5)
                  
                  
                     Στις 16 Μαρτίου 2022, η στρατιωτική επιτροπή της ΕΕ υποστήριξε τη σύσταση των ιταλικών στρατιωτικών αρχών.
                  
               
                     (6)
                  
                  
                     Θα πρέπει να ληφθεί απόφαση για τον διορισμό του υποναυάρχου Fabrizio RUTTERI.
                  
               
                     (7)
                  
                  
                     Η απόφαση (ΚΕΠΠΑ) 2021/1748 θα πρέπει να καταργηθεί.
                  
               
                     (8)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο υποναύαρχος Fabrizio RUTTERI διορίζεται διοικητής δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) από 1ης Απριλίου 2022.
         
         
            Άρθρο 2
            Η απόφαση (ΚΕΠΠΑ) 2021/1748 (EUNAVFOR MED IRINI/4/2021) καταργείται.
         
         
            Άρθρο 3
            Η παρούσα απόφαση αρχίζει να ισχύει την ημέρα της έκδοσής της.
            Εφαρμόζεται από την 1η Απριλίου 2022.
         
         
            Βρυξέλλες, 29 Μαρτίου 2022.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               D. PRONK
            
         
         
            (1)  ΕΕ L 101 της 1.4.2020, σ. 4.
         
            (2)  Απόφαση (ΚΕΠΠΑ) 2021/1748 της Επιτροπής Πολιτικής και Ασφάλειας, της 28ης Σεπτεμβρίου 2021, σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) και για την κατάργηση της απόφασης (ΚΕΠΠΑ) 2021/561 (EUNAVFOR MED IRINI/4/2021) (ΕΕ L 350 της 4.10.2021, σ. 7).